《题十九峰书院诗》
明代·朱学熙

人去石坛荒，当春瑶草芳。云连峰作构，磴尽石为房。

流辈生何益，名山死不妨。飞泉盟自在，长与泻琳琅。

作者简介：朱学熙(？--一六四七)，字叔子。清远人。诸生。师事陈邦彦。明桂王永历初，授翰林待韶。会邦彦战败，与李成栋鏖战，互有胜负。学熙乘间执知县杀之，举清远城以迎，邦彦遂入死守。兵食不足，学熙辄倾资以供。城破，取先人兵法焚之，肃衣冠，自缢而死。著有《南越》、《广艾》及诗赋等集。清道光《广东通志》卷二八五有传。